Universitas Islam Negeri Mahmud Yunus Batusangkar

Universitas Islam Negeri (UIN) Mahmud Yunus Batusangkar (sabelumma anyama IAIN Batusangkar bân STAIN Batusangkar) panèka Paghuruwan Tèngghi Kaaghamân Islam Naghâri (PTKIN) è Indonesia sè bâḍâ è Batusangkar, Kabupatèn Tanah Datar, Propinsi Sumatera Bârâ', Indonèsia.

 Nyama 
Nyama Mahmud Yunus èkala’ ḍâri asmana Rektor pertama IAIN Imam Bonjol Padang (satèya UIN Imam Bonjol Padang), Prof. Dr. H. Mahmud Yunus. È dâlem sajârâna institusi, UIN Mahmud Yunus è Batusangkar pèra’ dâḍḍi cabang Fakultas IAIN Imam Bonjol Padang. Mahmud Yunus dhibi' panèka pottra dâèrah Tanah Datar, sè asalla ḍâri Nagari Sungayang, tak jhâu ḍâri dhuwâ' lokasi Kampus UIN Mahmud Yunus Batusangkar.

 Asal-osolla 
Molaèpon, institusi panèka èmolaè ḍâri èpadekka Fakultas Èlmo Tarbiyah Swasta sè ètempattaghi è Kabupatèn Tanah Datar berkat osaha ḍâri Panitia Persiapan Pendidikan Perguruan Tèngghi Agama Islam sè èketowaè bi' Mahyudin Algamar (Bupati Tanah Datar è bâkto ghâpanèka). Kennengnganna kampus panèka kampus Kubu Rajo, Limo Kaum satèya kalabân lèbâr 11.026 M2. Ta' abit, perguruan tèngghi Islam kasebbhut aobâ status dhâḍḍhi fakultas è bâbâna naungânna Perguruan Tèngghi Keislaman Negeri sè palèng semma', èngghi panèka IAIN Imam Bonjol adhasaraghi dâ' Surat Keputusan Menteri Agama RI No. 238, tangghâl 20 Mei 1971. Status fakultas è bâkto ghâpanèka Fakultas Muda bân pèra' bisa ajhâlânaghi pândhidhikan tèngkat Sarjana Ngodâ.

"Lèbhât Surat Keputusan Menteri Agama No. 69/1982, Fakultas Ilmu Tarbiyah cabang IAIN Imam Bonjol panèka onggha statussa ḍâri Fakultas Ngodâ dâḍḍi Fakultas Madya. Kalabân sapanèka, molaè taon 1982, Fakultas Tarbiyah IAIN Imam Bonjol Batusangkar aghâḍhuwân ha' ghâbây ajhâlânaghi parkuliyaan tingkat doktoral kalabân Jhuruasân Pendidikan Agama Islam (PAI). Polana status institusi ampon aobâ dâḍḍi Fakultas Madya, mangkana Fakultas Ilmu Tarbiyah cabang IAIN Imam Bonjol è Batusangkar èwajhipaghi kaangghuy aghâḍhuwân palèng sakonè'na dhuwâ' jhuruasân. È taon akademik 1992/1993, kampus mukkak Jhurusân Pendidikan Bahasa Arab (PBA), sarta è taon akademik 1996/1997, mukkak sèttong jhuruasân polè èngghi panèka Jhuruasân Kependidikan Islam (KI).

 Sombher